Night Sky

Night Sky (หรือที่รู้จักกันในชื่อ YOZORA และมีนามปากกาภาษาไทยว่าฟ้ามืด) คือนามปากกาของผู้แต่งนวนิยายเรื่อง Artificial Girl โดยก่อนหน้านี้มีผลงานสร้างชื่อคือ Ghost Hunter ฟ้ามืด มีผลงานเดบิวท์อย่างเป็นทางการคือเรื่องสั้น Sengoku : Tale of the Cherry Blossom ที่นำตัวละคร เซย์โกะ มูชิ จากนวนิยายสงครามของ DanielsoN มาขยายความให้ละเอียดมากยิ่งขึ้น

นวนิยายและไลท์โนเวลของฟ้ามืดนั้น เป็นที่รู้จักในฐานะเนื้อเรื่องที่มักจะมีมุกตลกสอดแทรกอยู่เสมอ เช่นเรื่อง Sengoku : Tale of the Cherry Blossom ที่มีเนื้อเรื่องไปในทางดราม่า แต่ก็ยังแทรกมุกตลกร้ายเอาไว้ หรือบางเรื่องอาจจะเน้นแนวตลกไปเลย อีกทั้งการดำเนินเนื้อเรื่องค่อนข้างมีส่วนคล้ายอนิเมะหรือการ์ตูนญี่ปุ่นเป็นอย่างมาก (เนื่องจากผู้แต่งค่อนข้างที่จะชื่นชอบอนิเมะหรือการ์ตูนญี่ปุ่นพอสมควร)

ฟ้ามืด เคยประสบความล้มเหลวในการแต่งไลท์โนเวลเรื่อง Idol Pretender ซึ่งเป็นการนำมังงะญี่ปุ่นชื่อเดียวกันมาแต่งในรูปแบบไลท์โนเวล หลังจากที่เผยแพร่ไปได้เพียง 2 ตอนเท่านั้น เนื่องจากทางผู้แต่งรู้สึกว่ามันไม่สนุกอย่างที่คาดหวังไว้ ก่อนที่จะหันกลับมาลองแต่งไลท์โนเวลดูอีกครั้งกับเรื่อง Artificial Girl

ด้วยเสียงตอบรับในเชิงบวกต่อไลท์โนเวลเรื่อง Artificial Girl ผู้แต่งจึงตัดสินใจเลื่อนการแต่ง Ghost Hunter -Kurenai- (หรือ Ghost Hunter ซีซั่น 2) ที่วางแผนจะแต่งในปี 2015 ออกไปอย่างไม่มีกำหนด เพื่อที่จะทุ่มเทให้กับการแต่งเรื่อง Artificial Girl อย่างเต็มที่ แต่หลังจากนั้นไม่นาน ผู้แต่งก็ตัดสินใจที่จะยุติผลงานเรื่อง Ghost Hunter -Kurenai- แม้จะยังไม่ได้ออกมาประกาศอย่างเป็นทางการ แต่ผู้แต่งได้กล่าวเอาไว้ว่ามีโอกาสที่อาจจะกลับมาแต่งในอนาคตเพราะความจริงเรื่องดังกล่าวได้ถูกวางพล็อตเรื่องไว้ตั้งแต่ต้นจนจบแล้ว

Unofficial

 * Yozora x Sena (2014)

Novels

 * Sengoku : Tale of the Cherry Blossom (2014)
 * Ghost Hunter (2014)
 * Ghost Hunter -Kurenai- (cancelled)

Light novels

 * Idol Pretender (2014, incomplete)
 * Artificial Girl (2015, on hiatus)
 * Artificial Girl! (2015)
 * Boku no Yōna Otoko ga Konna ni Kawaii Nai (2015, on hiatus)

Light novels

 * Rumble School (2015)
 * Blood Princess (2016)
 * Checkmate (2016)

Trivia

 * นามปากกาเดิม YOZORA มีที่มาจากชื่อตัวละครเรื่อง ชมรมคนไร้เพื่อน (Boku wa Tomodachi ga Sukunai) ที่ชื่อ มิคาซึกิ โยโซระ (Mikazuki Yozora) ซึ่งเป็นตัวละครที่ผู้แต่งชื่นชอบที่สุดในเรื่อง
 * อนึ่ง YOZORA มีความหมายว่า "ท้องฟ้าในเวลากลางคืน" จึงเป็นที่มาของนามปากกาภาษาไทยว่า "ฟ้ามืด" อีกทั้งตัวละครโยโซระนั้น ก็ถูกแฟนๆตั้งฉายาให้ว่า "ฟ้ามืด" เช่นกัน
 * ก่อนที่ปัจจุบันจะเปลี่ยนนามปากกาเป็น Night Sky ซึ่งเริ่มใช้ชื่อนี้ตั้งแต่ผลงานเรื่อง Rumble School และก็มีความหมายว่า ฟ้ามืด เช่นเดียวกัน
 * รวมทั้งนามสกุล "มิคาซึกิ" ของโยโซระ ก็ถูกนำไปใช้เป็นชื่อของโรงเรียนในนวนิยายเรื่อง Ghost Hunter โดยมิคาซึกิ (三日月) มีความหมายว่า "ดวงจันทร์เสี้ยว"
 * ความจริงแล้วผลงานเดบิวท์จริงๆของฟ้ามืดคือเรื่องสั้น Yozora x Sena ซึ่งเป็นผลงานแฟนฟิคชั่นของเรื่องชมรมคนไร้เพื่อนแบบสั้นๆตอนเดียวจบ โดยมีเรื่องราวเกี่ยวกับความสัมพันธ์แบบยูริ (หญิงรักหญิง) ของมิคาซึกิ โยโซระ และคาชิวาซากิ เซนะ ซึ่งผลงานดังกล่าวนั้นไม่ได้เป็นที่รู้จักมากนัก จึงไม่นับว่าเป็นผลงานอย่างเป็นทางการ แต่ก็ถือว่าเป็นผลงานเริ่มต้นของผู้แต่งจนกระทั่งมีผลงานอื่นๆตามมาในภายหลัง
 * Blood Princess เป็นไลท์โนเวลเรื่องเดียวของฟ้ามืดที่ไม่มีมุกตลกเหมือนกับเรื่องอื่นๆ